CELEX: 62010FN0041
Language: hu
Date: 2010-06-07 00:00:00
Title: F-41/10. sz. ügy: 2010. június 7-én benyújtott kereset — Bermejo Garde kontra EGSZB

31.7.2010   
            
            
               HU
            
            
               Az Európai Unió Hivatalos Lapja
            
            
               C 209/55
            
         2010. június 7-én benyújtott kereset — Bermejo Garde kontra EGSZB
   (F-41/10. sz. ügy)
   ()
   2010/C 209/88
   Az eljárás nyelve: francia
   
      Felek
   
   
      Felperes: Moises Bermejo Garde (Brüsszel, Belgium) (képviselő: L. Levi ügyvéd)
   
      Alperes: Európai Gazdasági és Szociális Bizottság
   
      A jogvita tárgya és leírása
   
   A felperesnek a Jogi Szolgálaton ellátott egységvezetői megbízását azonnali hatállyal megszüntető, őt a Logisztikai Igazgatóságra újrabeosztó és a hivatalos segítségnyújtás iránti kérelmét elutasító több határozat megsemmisítése, valamint kártérítési kérelem.
   
      Kereseti kérelmek
   
   
               —
            
            
               A Közszolgálati Törvényszék semmisítse meg az EGSZB elnöke 2010. március 3-i 88/10/A. sz. határozatát, amelyben elutasította a felperes 2009. december 7-i kérelmét és őt újrabeosztotta;
            
         
               —
            
            
               a Közszolgálati Törvényszék semmisítse meg a 88/10. sz. határozat 2010. március 25-i kiegészítését;
            
         
               —
            
            
               a Közszolgálati Törvényszék semmisítse meg a 2010. március 24-i 133/10/A. sz. határozatot, amelyben azonnali hatállyal megszüntették a felperes Jogi Szolgálaton teljesített egységvezetői megbízását, és őt 2010. április 6-i hatállyal egy másik szervezeti egységhez az álláshelyével együtt egységvezetőként újrabeosztották;
            
         
               —
            
            
               a Közszolgálati Törvényszék semmisítse meg az EGSZB elnöke 2010. április 6-án hatályba lépett 2010. április 13-i 184/10/A. sz. határozatát, amelyben a felperest újrabeosztották a Logisztikai Igazgatóságra;
            
         
               —
            
            
               a Közszolgálati Törvényszék ítéljen meg kártérítést;
            
         
               —
            
            
               a Közszolgálati Törvényszék kötelezze az EGSZB-t a költségek viselésére.